Helgafellshverfi - miðsvæði , tillaga að breytingum á deiliskipulagi Mosfellsbær auglýsir hér með samkvæmt 1. mgr. 43.gr . skipulagslaga nr. 123 / 2010 tillögu að breytingum á deiliskipulagi miðsvæðis Helgafellshverfis sem samþykkt var 13.12.2006 og síðast breytt 12.3.2008 . Tillagan tekur til lóða nr. 13 - 23 við Gerplustræti . Helstu breytingar samkvæmt tillögunni eru þessar : Byggingarreitir húsa eru færðir fjær götu og bil milli þeirra aukið . Staðsetningu innkeyrslna í bílakjallara er breytt og byggingarreitir kjallara sýndir . Áformuð bílastæði milli húsa á sömu lóð eru felld niður en í staðinn koma stæði við lóðarmörk og bílastæðum í kjöllurum er fjölgað lítillega . Bílastæði innan lóðar við hringtorg eru felld niður . Lóðir stækka með því að þær lengjast meðfram Gerplustræti um samtals 4 m . Tillagan verður til sýnis í þjónustuveri Mosfellsbæjar Þverholti 2 , frá 13. mars 2014 til og með 24. apríl 2014 , svo að þeir sem þess óska geti kynnt sér hana og gert við hana athugasemdir . Tillöguna má einnig skoða hér á heimasíðunni :